Nissi külanõukogu

Nissi külanõukogu oli külanõukogu Eesti NSV-s. (vaadatud 26.11.2017)  

Külanõukogu moodustati 1945 augustis Harjumaal Nissi vallas. Külanõukogu keskus asus Ürjaste külas.Eesti NSV Ülemnõukogu Presiidiumi 8. augusti 1945 seadlus "Harju maakonna valdades küla töörahva saadikute nõukogude moodustamise kohta". Eesti NSV Teataja, 1945, 35, 543

Seoses maakondade ja valdade likvideerimise ning maarajoonide moodustamisega arvati Nissi külanõukogu 1950 septembris Keila rajooni koosseisu.Eesti NSV Ülemnõukogu Presiidiumi 26. septembri 1950 seadlus "Maarajoonide moodustamise kohta Eesti NSV-s". Eesti NSV Teataja, 1950, 11, 114

1954 juunis liideti Nissi külanõukoguga likvideeritud Turba külanõukogu ning osa Laitse külanõukogu maadest. 1954. aasta seisuga tegutsesid külanõukogu piirides "Kalevi" ja "Suure Tõllu" kolhoos, Saida sovhoos, Ellamaa Turbatööstus ja Riisipere Lastekodu. Külanõukogu keskus asus Ürjaste külas.Eesti NSV Ülemnõukogu Presiidiumi 17. juuni 1954 seadlus "Eesti NSV külanõukogude ühendamisest". Eesti NSV Teataja, 1954, 10, 104

1960. oktoobrist liideti Nissi külanõukoguga likvideeritud Kernu külanõukogu territoorium, samuti osa Vasalemma külanõukogust (Riisipere sovhoosi osakonna territoorium) ning Saida sovhoosi territooriumi osad Risti, Varbola ja Loodna külanõukogust.Eesti NSV Ülemnõukogu Presiidiumi 3. septembri 1960 seadlus "Mõnede Eesti NSV külanõukogude likvideerimise ning mõnede külanõukogude ja rajoonide piiride muutmise kohta". Eesti NSV Ülemnõukogu Teataja, 1960, 29, 83

Seoses Keila rajooni likvideerimisega arvati Nissi külanõukogu 1962. aastast Harju rajooni koosseisu.

1972. aasta seisuga oli külanõukogu pindala 408 km² ja elanike arv 4824. Külanõukogus maadel tegutsesid Haiba, Riisipere ja Saida sovhoos. 

Viited

Kategooria:Eesti NSV külanõukogud
Kategooria:Keila rajoon
Kategooria:Harju rajoon